Sigurd Johnsen

Sigurd Johnsen (født 29. september 1939 i Oslo, død 18. november 2005 i Thailand«Lord Newton Johnsen er død»; Adresseavisen, 24.11.2005) var en trøndersk forretningsmann bosatt i Thailand, også kjent under navnene «dr. Sigurd Edmond Røkke-Johnsen Esq.» og «Lord Newton». Mellom 1993 og 1999 opptrådte han flere ganger i Adresseavisen og noen andre aviser med påstander om at han både var britisk adelig og medlem av det thailandske kongehuset.Terje Bratberg (2000): «Sigurd Johnsen, også kjent som «Lord Newton» og «dr. Sigurd Edmond Røkke-Johnsen Esq.»». Tullingtoppen.«Han er norsk. Han er lord. Og lever som solkongen»; VG, 27.10.1996

Røkke-Johnsen hevdet bl.a. at han hadde rett til å kalle seg prins av Thailand, og brukte urettmessig den britiske tittelen «Lord Newton».  Han hevdet ellers bl.a. at han eide en rekke Fabergéskatter, som kunsthistorikere ikke kjenner til. Han hevdet også å ha doktorgrad fra universitetet i Venezia, men denne doktorgraden eksisterte heller ikke. I VG het det at "lord Newton er adoptert av Thailands kongefamilie og tiltales og behandles som prins! Mannen som startet karrieren som avisbud i Trondheim, er i dag en av Østens mektigste menn, og troner som en solkonge i sitt private Versailles.""For en orkide". VG 27.05.1997 side 46 Newton opererte også med det thailandske kongevåpenet på sitt eget brevark."Ba Sonja til Thailand." VG 31.05.1997 side 13

I 1997 skjenket Johnsen av statue av kong Olav, utført av Harald Wårvik, til Trondheim kommune; den  ble avduket med kong Harald til stede.«Kongemonument i gave fra omstridt trøndersk "lord"»; NTB/Aftenposten, 16.12.1996«Mener Trondheim blir gjort til latter»; VG, 5.6.1997 På statuens plakett sto det i store bokstaver at statuen var en gave fra «Lord Newton». Dette ble senere fjernet.«Vil fjerne lordens plakett»; VG, 7.6.1997 Sigurd Johnsen ble lenge støttet av Trondheims daværende ordfører Marvin Wiseth.«Harlem Brundtland sa nei takk»; NTB/Aftenposten, 16.12.1996 

Sigurd Johnsen, som senere offisielt tok navnet Røkke-Johnsen, var oppvokst på Skatval og har sin familiebakgrunn fra grenda Røkke. Han var lærer ved Strinda framhaldskole mellom 1961 og 1962. Etter eget utsagn startet han på musikkstudier ved Norges lærerhøgskole, men avbrøt studiene i 1963 og haiket til Thailand, der han bodde fra 1963 og arbeidet som forretningsmann. Ifølge ham selv ble han da «adoptert av den thailandske kongefamilien». Ifølge den norske ambassaden i Thailand eide Røkke-Johnsen en antikvitetsbutikk ved siden av ambassaden, men ellers er lite kjent om hans forretningsvirksomhet i Thailand.

 Referanser 

Kategori:Norske forretningsfolk
Kategori:Personer fra Trondheim kommune
Kategori:Fødsler i 1939
Kategori:Dødsfall i 2005